Document ID: 32004R1820

KOMMISSIONENS FORORDNING (EF) Nr. 1820/2004
af 20. oktober 2004
om ændring af forordning (EF) nr. 2208/2002 om gennemførelsesbestemmelser til Rådets forordning (EF) nr. 814/2000 om informationsforanstaltninger vedrørende den fælles landbrugspolitik
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 814/2000 af 17. april 2000 om informationsforanstaltninger vedrørende den fælles landbrugspolitik (1), særlig artikel 9, og
ud fra følgende betragtninger:
(1)
Ifølge Kommissionens forordning (EF) nr. 2208/2002 (2) skal der indkaldes forslag for at sikre, at de støttemuligheder, der tilbydes i henhold til forordning (EF) nr. 814/2000, får så stor offentlig omtale som muligt, og at det er de bedste foranstaltninger, der bliver udvalgt. Indkaldelsen af forslag skal offentliggøres senest den 31. juli hvert år. For at sikre korrekt forvaltning, navnlig i forbindelse med, at statsborgerne i de nye medlemsstater får mulighed for at nyde godt af den ved forordning (EF) nr. 814/2000 indførte foranstaltning, bør denne frist forlænges med tre måneder.
(2)
Forordning (EF) nr. 2208/2002 bør ændres i overensstemmelse hermed.
(3)
De i denne forordning fastsatte foranstaltninger er i overensstemmelse med udtalelse fra EUGFL-Komitéen -
UDSTEDT FØLGENDE FORORDNING:
Artikel 1
I artikel 3 i forordning (EF) nr. 2208/2002 ændres »den 31. juli« til »den 31. oktober«.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. oktober 2004.

Labels: 10
3
6
12
15